
APPENDIX  VI.
ERECTIO EDWARDI MOUNTAGU, NOB. ORD. GART. MILITIS, IN BARONEM MONTAGU DE ST. NEOTS, VICECOMITEM DE HINCHINBROKE, ET COMITEM DE SANDWICHE.
REX, &c., Archiepiscopis, &c., Salutem. Cum nihil majus muniat magisque illustret regale solium, quam ut nobiles militent, aut milites nobilitentur: cumque praedilectus et perquam fidelis consiliarius noster Edwardus Mountagu (praefectus generalis classis nostrae, et nobilissimi ordinis Garterii miles) ab antiquissimis ejusdem nominis de Shipton Montacute in agro Somersetensi baronibus, necnon inclitissimis Sarisburiae olim Comitibus, genus deducit suum: propinquiori vero gradu ab alio Edwardo Montagu, equite aurato, Domino Placitorum Communium quondam Justi-ciario, cujus pronepotes in linea recta (ultra tres pronepotes eorundem sorores, honorific^ nuptas) fuerunt Edwardus, nuper Baro Montagu, de Bough ton, vir heroicae et priscse probitatis; Gualterus Montagu, miles; Henricus Comes Mancestriae, post pene omnia magistrates vocabtila percussa, quse mereri possit togata virtus, Dominus Privati Sigilli Custps; Carolus Montagu, eques auratus et officio militari laudabiliter fiinctus; Jacobus Montagu, reverendissimus Wintoniensis Episcopus; postremo autem Sidneius Montagu miles, Libellorum Supplicium Magister, istius, Edwardi pater: cumque idem Edwardus, genus virtute superans, postquam summam totius classis Anglicanae guberna-tionem antea divisam adeptus esset propter egregiam indolem, et solus et admodum adolescens, arrepta ansa, ita nautarum sensim animos inflexerit, ut marinam feritatem exuerint, et in obedientiam pristinam, singulari nostri amore, incredibili voluptate redierint; interim in fluxu maris, contribuente non parum refluxui terrarum regnorum trium ; quorum (ut orbis magni) fundamenta Deus posuit super aquas : und& praefatus consiliarius noster retulit naves, retulit portus, retulit maria altera regna (claves, portas, mcenia Britanica) nos demum, in operis coronidem, et charissimos fratres nostros retulit Britanniae, acceptos Skevelingis Hollandicis in Regiam classem jubilantem et redditos Doroberniae, duce scilicet et auspice Montacuto, quod nulla aetas tacebit: Sciatis igitur, quod nos de gratis, nostra speciali, ac ex certa scientia et mero motu nos-tris, praefatum Edwardum Montagu ad statum, gradum, stilum, titulum, dignitatem et honorem Baronis Montagu de St. Neots, in comitatu nostro Huntingtoniae, ereximus, praefecimus et crea-vimus; ipsumque Edwardum Baronem Montagu de St. Neots praedicta, tenore presentium erigimus, praeficimus et crearnus: